คลังเอาผิดข้าราชการคดีทักษิณ
คลังเร่งเอาผิดข้าราชการไม่ประเมินเก็บภาษีหุ้นทักษิณ 1.76 หมื่นล้าน
28 พ.ย. 2560

คลังเร่งเอาผิดข้าราชการไม่ประเมินเก็บภาษีหุ้นทักษิณ 1.76 หมื่นล้านนายยุทธนา หยิมการุณ หัวหน้าผู้ตรวจราชการกระทรวงการคลัง ประธานคณะกรรมการสอบข้อเท็จจริงการละเว้น ปฏิบัติหน้าที่ไม่ประเมินการเก็บภาษีจากการซื้อขายหุ้นของนายทักษิณ ชินวัตร อดีตนายกรัฐมนตรี เปิดเผยว่า ได้เร่งเรียกคณะกรรมการชุดต่างๆ ที่เกี่ยวข้องในอดีตที่เกี่ยวข้องกับการพิจารณาประเด็นดังกล่าวมาให้ข้อมูลว่ามีการพิจารณาอย่างไร ถึงทำให้กรมสรรพากรไม่ประเมินการเก็บภาษีจากอดีตนายกฯ"การไม่ประเมินภาษีอดีตนายกฯ มีเจ้าหน้าที่เกี่ยวข้องจำนวนมาก ซึ่งคณะกรรมการจะเร่งสอบเพื่อส่งผลให้คลังพิจารณาว่าจะมีการตั้งคณะกรรมการสอบเอาผิดวินัยร้ายแรงต่อไปหรือไม่" นายยุทธนา กล่าวนายยุทธนา กล่าวว่า ที่ผ่านคณะกรรมการสอบข้อเท็จจริงได้สรุปประเด็นเรื่องการที่เจ้าหน้าที่กรมสรรพากรไม่ยื่นอุทธรณ์ศาลภาษีกับบุตรของอดีตนายกฯ ทักษิณ ไปแล้วว่า มีการละเว้นปฏิบัติหน้าที่ทั้งที่มีระเบียบชัดเจนว่าต้องการทำการยื่นอุทธรณ์ ซึ่งทางคลังได้สั่งให้กรมสรรพากรตั้งกรรมการสอบวินัยร้ายแรงกับผู้ที่เกี่ยวข้องต่อไปทั้งนี้ กรมสรรพากรอยู่ ระหว่างพิจารณาว่าจะรับอุทธรณ์เรื่องการเก็บภาษี 1.76 หมื่นล้านบาท ตามที่อดีตนายกฯ ทักษิณ ยื่นเรื่องไว้หรือไม่